Nimetatud preili Emilie oli Gustav H. Beermanni kõige vanem tütar, Põltsamaa kihelkonnakooli tütarlaste käsitööõpetaja. Ta oli väga eestimeelne  neiu. Lipp valmistati koolimajas kooli õmblusmasinaga. Võimalik, et täiskasvanute proua Paula, neiu Miina ja Emilie, kõrval olid neil abiks tol ajal koolis õppivad tütarlapsed, kes aitasid valmistada lippu ümbritsevaid narmaid. Olen mõelnud, et ma oleks meeleldi tahtnud olla nende koolitüdrukute hulgas ja aidanud neil narmaid punuda.